kardosdrur/scandi-wiki huggingface dataset:
William Gifford Palgrave

William Gifford Palgrave (født 24. januar 1826 i London, død 4. oktober 1888 i Montevideo) var en engelsk rejsende og diplomatisk agent. Han var søn af Francis Palgrave, bror til Francis Turner, Inglis og Reginald Palgrave.

Palgrave studerede først i Oxford på Trinity College, men forlod det i 1847 for at gå til Indien, hvor han blev officer i det Ostindiske Kompagnis hær. Senere trådte han ind i Jesuiterordenen, opholdt sig i 1853—55 i Rom og derefter først i Syrien (1855—60) og derpå i Arabien (1862—63).

Da Abyssiniens konge satte Cameron og andre englændere i fængsel, sendte den engelske regering i 1865 Palgrave, der var meget vidende om østerlandske forhold, sæder og skikke, til Abyssinien for at udvirke fangernes løsladelse. I 1866 opholdt han sig derefter i Ægypten, gik 1867 til Trapezunt som engelsk konsul, forsatter i 1873 til Sankt Thomas og 1876 til Manila. I 1878 blev han engelsk generalkonsul i Bulgarien, 1880 i Siam og 1885 i Uruguay.

Palgrave er forfatter til forskellige skrifter: Narrative of a Journey through Central and Eastern Arabia 1862—63 (1865), Essays on Eastern questions (1872), Ulysses, Scenes and studies in many lands (1887), Herman Agha, en roman (1872). Efter hans død udkom A vision of life, semblance and reality (1891).

Kilder 
 

Diplomater fra England
Orientalister fra Storbritannien
Jesuitter
Ordensfolk fra Storbritannien
Faglitterære forfattere fra England
Engelsksprogede forfattere
Briter i 1800-tallet
Salmonsens
Reginald Palgrave

Sir Reginald Francis Douce Palgrave (født 1829, død 13. juli 1904 i Salisbury) var en engelsk historiker, søn af Francis Palgrave, bror til Francis Turner, William Gifford, og Inglis Palgrave.

Efter at have fuldendt sine studier kom han i Underhusets tjeneste, fra 1886 som sekretær. Han er specielt kendt for sine praktiske parlamentshåndbøger: The Chairman’s Handhook og The House of Commons. Desuden har han skrevet det historiske værk: Oliver Cromwell, the Protector, an Appreciation based on Contemporary Evidence (1890), i hvilket han i modsætning til Carlyle bedømmer Cromwell hårdt.

Kilder 

 

Historikere fra England
Faglitterære forfattere fra England
Engelsksprogede forfattere
Briter i 1800-tallet
Salmonsens
Briter i 1900-tallet
51 (tal)

51 (enoghalvtreds, på checks også femtien) er det naturlige tal som kommer efter 50 og efterfølges af 52.

Inden for matematik 
 51 er et ekstraordinært tal.
 51 er et kvadratfrit tal.

Inden for videnskab 
 51 Nemausa, asteroide
 M51, galakse i Jagthundene, Messiers katalog

Andet 
Desuden er 51:
 atomnummeret på grundstoffet antimon.
 international telefonkode for Peru.

Se også 
 51 f.Kr. og 51 e.Kr. (år)
 Tal
 Ciffer

Eksterne links 

Bestemte tal
Dyrehave Mølle

Dyrehave Mølle er en helmuret, rund tårnmølle af grundtypen hollandsk vindmølle med galleri. Den består af en undermølle med tre lofter og en overmølle med fire lofter. Møllen er 25 meter høj og dermed en af de største af de gamle danske vindmøller.

Hatten er løgformet og beklædt med zink. Møllens vinger har klapper af træ, vingefanget er ca. 20 meter, og den krøjer med vindrose.

Konstruktion og teknik 

Dyrehave Mølle er bygget i 1858 af sten, hvor overmøllen (med de øverste "lofter") er pudset, mens nederste del er kalket. Møllehatten er beklædt med zinkplader og udstyret med vindrose.

Adgangen til møllen skete gennem en port, hvor hestekøretøjerne kunne læsse kornet af.
De tre nederste lofter kaldes halvloftet, det lyse loft og det mørke loft; de tilsvarer det ene loft, som i de fleste hollandske vindmøller kaldes broloftet. På halvloftet blev de færdige produkter læsset ned på vognene, 
det lyse loft fungerede som magasin, og på det mørke loft blev melet læsset i sækkene.
Pladsforholdene til disse funktioner har derfor været væsentligt bedre end i de fleste hollandske møller.

I overmøllen er møllens tre stenkværne placeret på kværnloftet, hvor stjernehjulet trækker kværnene. Herfra er der adgang til galleriet, hvorfra møllen svikkes. 

Over kværnloftet er der som i andre møller et lorrisloft og et hatloft, men mellem disse er der – utraditionelt – yderligere et loft, kaldet støvloftet.

I 1923 blev der installeret en Deutz råoliemotor som hjælpemotor. Senere blev den suppleret med en elektromotor. Disse motorer er bevarede.

Noter

Litteratur

Eksterne henvisninger 
 Hjulby-Dyrehaves Grundejerforening om Dyrehave Mølle 
 Møllearkivet.dk A-D 

Tårnmøller i Danmark
Hollandske vindmøller i Danmark
Bygninger, konstruktioner og anlæg i Nyborg Kommune
People

People (oprindeligt People Weekly) er et amerikansk ugeblad, der har været udgivet af Time Inc. siden 1974.

Bladet bringer nyheder om særligt kendisser i USA. Med 43,6 millioner voksne læsere (2009) er bladet det mest læste i landet.

I perioden 1998-2006 udgav forlaget også Teen People, der havde samme koncept som People, blot med den forskel at dette blad havde teenagere som målgruppe.

De mest populære artikler i People er de årlige opgørelser over f.eks. verdens smukkeste eller de mest sexede mænd.

Kilder

Eksterne henvisninger 

 Officiel hjemmeside

Tidsskrifter fra USA
Etableret i 1974
WarnerMedia
James Bond-skurke

I filmene og bøgerne om James Bond har der altid været en lang liste over James Bonds skurke, altså forbrydere, der er ude på noget ondt og selvisk, men som stoppes af James Bond. Disse forbrydere har optrådt lige siden 1953, da Ian Fleming skrev sin første bog om helten.

I de tidlige James Bond-film har skurkenes karakteristik og personlighed tit været plaget af magtbegær og grådighed, mens de seneste James Bond-skurke har været mere ude på, at få penge og rigdom.

Spillefilm 

 
Lister over fiktive karakterer
Agersø Mølle

Agersø Mølle er beliggende på øen Agersø ved Stigsnæs. Møllen er opført i 1892 og er en hollandsk vindmølle med galleri. Den består af en firkantet grundmuret undermølle i kampesten og en ottekantet overmølle i træ beklædt med spån. Hatten er løgformet og beklædt med spån. Vingerne har et vingefang på 16 meter og hækværk til sejl. Møllen krøjes manuelt. Den er restaureret i flere tempi og kører ofte på ’’Dansk Mølledag’’ i juni måned.

Litteratur

Noter

Referencer 
 Dansk Mølle Forum Hjemmeside for alle interesserede i de gamle vand- og vindmøller.

Hollandske vindmøller i Danmark
Mølle
Mogens Nielsen

Navnet Mogens Nielsen kan henvise til flere forskellige personer:

 Mogens Nielsen (atlet) (1918-2005) – dansk atletikudøver
 Mogens Nielsen (håndboldspiller) (1927-2010) – dansk håndboldspiller
 Mogens Nielsen (maler) (1950)
 Mogens Nielsen (fodboldspiller) (født 1967) – dansk fodboldspiller
Mogens Nielsen (håndboldspiller)

Mogens Vildur Nielsen (født 11. maj 1927 i Søllerød, død 15. januar 2010 i Degerfors, Sverige) var i sin aktive karriere som håndboldspiller bl.a. med på det hold fra HG, som vandt det danske mesterskab i håndbold 1955-56. Han spillede 15 landskampe for Danmark i perioden 1946-1958 og scorede i disse 15 mål.

Referencer 

Håndboldspillere fra Danmark
Tibetanske Plateau

Det Tibetanske Plateau er et område med vidtstrakte sletter og dybe dale lokaliseret på den nordlige side af Himalaya.

Arealet blev dannet for ca. 8 mio. år siden sammen med Himalaya, da den Indiske Plade stødte sammen med Asien.

Se også 

Plateau
Danish Cloud Community

Danish Cloud Community, tidligere Brancheforeningen for IT-hostingvirksomheder i Danmark (BFIH) er en brancheforening, som blev stiftet i december 2011. Foreningen er åben for danske virksomheder, indenfor it-hosting for virksomheder, organisationer og private.
 
Danish Cloud Community arbejder for at forbedre kvalitets- og sikkerhedsniveauet i branchen, især ved at gøre det mere gennemskueligt hvilken kvalitet og sikkerhed forskellige hosting-produkter indeholder.

Cloudcertifikatet 
Hjørnestenen i Danish Cloud Community er Cloudcertifikatet , som udstedes, når medlemmet har gennemført en certificeringsproces, der indebærer en teknisk og regnskabsmæssig gennemgang af firmaet, foretaget af eksterne revisorer. Indehaverne af mærket forpligter sig til at overholde nogle fælles retningslinjer for, hvordan man varedeklarerer sine produkter.

Medlemmer af Danish Cloud Community 
Foreningens certificerede medlemmer pr. januar 2020 er Dustin A/S, Inventio.IT A/S, IT Forum Esbjerg ApS, IT Forum Gruppen A/S, JDM A/S, Mentor IT A/S, Montes A/S, Progressive A/S, team.blue Denmark A/S, Unit IT A/S, Zentura A/S. Ud over de certificerede medlemmer har foreningen medlemmer, som er ved at blive certificerede samt associerede medlemmer.

Eksterne henvisninger og kilde 

 Danish Cloud Communitys hjemmeside
 Cloudcertifikatet.dk 

Cloud Community
Time Inc.

Time Inc. er et amerikansk medieselskab grundlagt i New York den 28. november 1922 af Henry Luce og Briton Hadden. Virksomheden ejer og udgiver over 100 forskellige magasiner, herunder TIME, Sports Illustrated, Fortune, People, Life, og Entertainment Weekly. Via datterselskabet Time Inc. UK udgiver koncernen også magasiner i Storbritannien, hvor der bl.a. udgives What's on TV, NME og Country Life. Udover magasiner er Time Inc. involveret i drift af mere end 60 websites og andre digitale udgivelser som MyRecipes, Extra Crispy, TheSnug, HelloGiggles og MIMI.

Selskabet indgik i perioden fra 1990 til 2014 som en del af mediekoncernen Time Warner. Fra 2014 til 2017 var Time Inc. et børsnoteret selskab. I november 2017 blev offentliggjort, at konkurrenten Meredith Corporation overtager Time Inc. betinget af godkendelse.

Selskabet har hovedkvarter i New York City.

Historie 

Selskabet blev grundlagt i 1922 og udgav sit første magasin TIME i marts 1923. TIME opnåede hurtigt succes, og selskabet udvidede med yderligere blade, som Fortune (1930), LIFE (1936) og Sports Illustrated (1954). Udover magasiner havde Time en række andre aktiviteter indenfor mediebranchen, bl.a. etablerede Time Inc. netværket HBO i 1972.

I 1990 blev Time Inc. fusioneret med Warner Communications. Det fælles selskab blev herefter Time Warner og det nye Time Inc. varetog som et datterselskab mediekoncernens forlagsgren. Time Inc. blev i juni 2014 udskilt som et selvstændigt børsnoteret selskab, hvor aktionærerne i Time Warner som led i opsplitningen modtog aktier i Time Inc.

I november 2017 meddelte den konkurrerende medievirksomhed Meredith Corporation, at den havde lagt bud på Time Inc. for $2,8 milliarder. Opnås godkendelse til overdragelsen, vil Time Inc. herefter indgå i Meredith-gruppen.

Publikationer 
Blandt selskabets mere kendte publikationer er:

 Time Magazine
 Entertainment Weekly
 Fortune
 LIFE
 Marie Claire
 Money
 People
 Sports Illustrated

Referencer

Eksterne links 
 Hjemmeside

Medievirksomheder
WarnerMedia
Etableret i 1922
Fægtning under sommer-OL 1920

Fægtning under sommer-OL 1920. Fægtning var med på OL-programmet for sjette gang 1920 i Antwerpen. Der blev konkurreret om seks olympiske titler, tre individuelle og tre i hold, alle for mænd. Der blev fægtet med kårde, sabel og fleuret.

Medaljer 

</div>

Kårde

Kårde, hold

Sabel

Sabel, hold

Fleuret

Fleuret, hold 

Sommer-OL 1920
1920
Seat Panda

SEAT Panda var en tredørs mikrobil, som i opbygningen og delvist også motoren svarede til den italienske søstermodel Fiat Panda.

I 1979 indgik Fiat og SEAT en aftale om at producere to næsten identiske bilmodeller, men inden introduktionen af den nye SEAT Panda i sommeren 1980 ophævede italierne aftalen og forlangte derfor høje licensgebyrer for SEAT's produktion af en italiensk konstrueret model.

SEAT Panda 45 havde, ligesom sin italienske pendant, en 903 cm³-motor fra SEAT 127, som var effektreduceret til 29 kW/40 hk. Derudover fandtes SEAT Panda 35 med 843 cm³-motor fra SEAT 133 med 25 kW/34 hk. Den italienske Panda 30 med tocylindret motor fra Fiat 126 blev ikke fremstillet i en SEAT-udgave.

Som spansk specialitet lavede SEAT en SEAT Panda Furgoneta Comercial uden bageste sideruder. Bagsædet manglede ligeledes ligesom på den tilsvarende version af SEAT 600, hvorfor bilen kunne betragtes som lille varebil.

I 1983 trådte SEAT de første skridt i retning væk fra Fiat og mod Volkswagen, som havde overtaget ansvaret for fabrikken i Barcelona. Dette medførte introduktionen af specialmodellerne SEAT Panda Marbella, SEAT Panda Montana og SEAT Panda Bavaria med mere udstyr og facelift.

I 1985 suppleredes Furgoneta Comercial af SEAT Trans, som var en Panda med lukket eller glaseret kasseopbygning bagtil.

Efterfølgerne SEAT Marbella og Terra kom på markedet i efteråret 1985. Modifikationerne af Fiat Pandas undervogn kom ikke til SEAT.

Tekniske specifikationer

Se også

Kilder

Eksterne henvisninger 

Panda
Mikrobiler
Forhjulstrukne biler
Biler introduceret i 1980
Biler fra 1980'erne
Svømning under sommer-OL 1952

Svømning under sommer-OL 1952. Der blev konkurreret i elleve svømmediscipliner, seks for mænd og fem for damer, i Helsingfors 1952.

Medaljer

Herrer

100 m fri 

Clarke Scholes satte ny OL-rekord i semifinalen med tiden 57,1 sek.

400 m fri

1500 m fri

100 m ryg

200 m bryst

4x200 m fri

Damer

100 m fri 

Judit Temes satte ny OL-rekord i kvalifiseringen med tiden 1.05,5 min.

400 m fri

100 m ryg 

Geertje Wielema satte ny OL-rekord i kvalificeringen med tiden 1,13.8 min.

200 m bryst

4x100 m fri 

1952
Sommer-OL 1952
Australasian Championships 1905

Australasian Championships 1905 var en tennisturnering, der blev spillet udendørs på græsbaner. Det var den første udgave af den turnering, som senere udviklede sig til den nuværende grand slam-turnering Australian Open. Mesterskaberne blev spillet i Warehouseman's Cricket Club i Melbourne, Australien i perioden 17. - 26. november 1905 og var egentlig en del af Victorian State Championships 1905, hvor turneringerne i herresingle og herredouble for første gang også gjaldt som australasiatiske mesterskaber.

Herresingleturneringen havde deltagelse af 17 spillere, og titlen blev vundet af Rodney Heath fra Australien, som i finalen besejrede sin landsmand Arthur Curtis med 4–6, 6–3, 6–4, 6–4, og som dermed vandt den første af sine to herresingletitler ved Australasian Championships i karrieren. Vinderen modtog en 10 guinea-pokal til ejendom, samt to vandrepokaler: Heath Challenge Shield som symbol på sejren i Victorian Championships og en vandrepokal af guld som vinder af Australasian Championship. Den nye vandrepokal af guld var imidlertid på det tidspunkt stadig undervejs fra London, så den fik han først overrakt senere.

Herredoublemesterskabet blev vundet af Randolph Lycett og Tom Tachell, der vandt over Edgar Barnard og Basil Spence i finalen med 11–9, 8–6, 1–6, 4–6, 6–1. Vinderne blev som de første australasiatiske mestre i herredouble overrakt de nye Ayres Australasian Cups, samtidig med at de modtog Nell Black Victorian Shilds som vindere af Victorian Championships. Derudover var der en 8 guinea-pokal til ejendom som præmie.

Resultater

Herresingle

Herredouble 

Herredoublemesterskabet blev vundet af Randolph Lycett og Tom Tachell, der vandt over Edgar Barnard og Basil Spence i finalen med 11–9, 8–6, 1–6, 4–6, 6–1. Kampen varede tre timer, og ved stillingen 2–2 i sæt kollapsede Lycett på grund af udmattelse, og hans modstandere gik med til at holde 10 minutters pause. Pausen gjorde tilsyneladende Lycett godt, for i femte sæt fik han sin anden luft, mens Spence til gengæld bukkede under for presset. Hans spil faldt fra hinanden, og Lycett og Tom Tachell kunne sikre sig sejren i afgørende sæt med 6–1.

I semifinalerne havde de senere mestre besejret Horace Rice og Gordon Wright fra New South Wales med 2–6, 7–5, 7–5, 6–3, mens Barnard og Spence havde vundet over Alfred Dunlop og Reginald Fraser med 6–4, 7–5, 6–1.

Kilder / eksterne henvisninger 
 Australian Open 
 Australian Open - Results Archive - 1905 Men's Doubles 
 Australian Open - Results Archive - 1905 Men's Singles  
 Tennis Archives - Australian Open 1905  
 Google News Archive - The Age - 13. november 1905 
 Google News Archive - The Age - 27. november 1905 
 Google News Archive - Sydney Morning Herald - 27. november 1905

Noter 

Australian Open
Tennis i 1905
Dransfeld

Dransfeld er en by og kommune i det centrale Tyskland, beliggende under Landkreis Göttingen omkring 12 km vest for Göttingen, i den sydlige del af delstaten Niedersachsen. Dransfeld er administrationsby for amtet samtgemeinde Dransfeld.

Inddeling 
I kommunen ligger (ud over byen Dransfeld) landsbyerne:
 Bördel
 Ossenfeld
 Varmissen

Komponisten og organisten Johann Jeep (1582-1644) blev født i Dransfeld.

Eksterne henvisninger 

 Kommunens websted 

Byer i Niedersachsen
Byer i Kreis Göttingen
Kommuner i Niedersachsen
Samtgemeinde Dransfeld

Dransfeld er et amt (samtgemeinde) i den centrale del af Landkreis Göttingen, i den sydlige del af den tyske delstat Niedersachsen beliggende omkring 12 km vest for Göttingen.

Samtgemeinde Dransfeld består af kommunerne (indbyggertal er pr. 31. december 2012):

 Bühren (557)
 Dransfeld (4328)
 Jühnde (1023)
 Niemetal (1495)
 Scheden (1926)

Eksterne henvisninger 

 Amtets websted
Justismuseet

Justismuseet (indtil 2016: Norsk Retsmuseum) er et nationalt museum for justitssektoren i Norge, som er beliggende i Trondheim. Museet blev oprettet i 2001 og ligger i bygningen for det tidligere Kriminalasyl i bydelen Kalvskinnet. Museets beskæftiger sig med lov og ret og udstiller genstande fra norsk retshistorie fra 1600-tallet til i dag. I tillæg til de faste udstillinger, som vises på museet, fremstilles vandreudstillinger, der vises i hele landet. Museet har til opgave at ivaretage genstande og dokumentation af virksomheden i justitssektoren. Vigtige bevaringsområder indenfor dette departementet er domstolene, politiet, anklagemyndigheden og kriminalforsorgen.

Direktør for Justismuseet har fra oprettelsen i 2001 har vært Johan Sigfred Helberg. Museet har åbent tirsdag til fredag og har gratis adgang.

Galleri

Eksterne henvisninger 
 hjemmeside
 Norsk Retsmuseum på Digitalt Museum
 Opslag på NRK P3s hjemmeside 
 Falske penge, billedkavalkade på NRKs sider
 Dagbladets opslag om vandreudstillingen Maktens bilder

Museer i Trondheim
Museer etableret i 2001
Poul Andreas Lüders

Poul Andreas Lüders (27. november 1828 i Horsens – 16. december 1891 i Aarhus) var malermester i Aarhus. Fra ca. 1850 malede han altermalerier til kirker i omegnen af Aarhus. Lüders' alterbilleder er tidstypiske, hans Kristusfremstillinger var påvirket af J.L. Lund. Hovedparten af Lüders' malerier er nu nedtaget og erstattet af andre, men flere er ophængt andetsteds i kirken.

Kilde  
 

Malere fra Danmark
Historiemalere
Personer fra Horsens
Danskere i 1800-tallet
UEFA Champions League 2002-03

UEFA Champions League 2002-03 var den 11. sæson af UEFAs fineste fodboldturnering for klubhold. Turneringen blev vundet af Milan efter en sejr i finalen over Juventus efter straffespark. Det var den første finale, hvor det udelukkende var italienske klubber. Manchester Uniteds Ruud van Nistelrooy blev igen topscorer.<ref>http://www.uefa.com/newsfiles/ucl/2002/md17_1_6.pdf Top Scorers – Final – Wednesday 28 May 2003 (after matches) (hentet 24. januar 2014)</small></ref> 

Real Madrid var forsvarende mestre, men blev slået af Juventus i semifinalen.

Deltagere 
En total på 76 hold deltog i Champions League 2002-03, fra 51 UEFA-forbund (Liechtenstein arrangerer ingen national ligaturnering). Forbundene allokerers pladser i forhold til deres UEFA Liga-koefficienter fra 2002, der samler resultaterne af deres præstationer i europæiske konkurrencer fra 1996–97 til 2000–01.

Herunder er kvalifikationsskemaet for UEFA Champions League 2002-03:
 Forbundene fra 1–3 har hver fire kvalificerede hold
 Forbundene fra 4–6 har hver tre kvalificerede hold
 Forbundene fra 7–15 har hver to kvalificerede hold
 Forbundene fra 16–48 har hver et kvalificeret hold (Undtagen Liechtenstein, San Marino og og Andorra)

Kvalificering 
Holdet med hjemmekamp i første kamp er angivet først. Ved uafgjort gælder udebanemål-reglen.

Første kvalifikationsrunde 

b: Videre på udebanemålsregelen

Anden kvalifikationsrunde 

* Blev spillet i Nicosia på Cypern, efter at UEFA forbød at internationale kampe skulle spilles i Israel
b: Videre på udebanemålsregelen

Tredje kvalifikationsrunde 

* Blev spillet i Sofia i Bulgarien, efter at UEFA forbød at internationale kampe skulle spilles i Israel
b: Videre på udebanemålsregelen
s: Videre på straffespark

Gruppespil 1

Gruppe A

Gruppe B

Gruppe C

Gruppe D

Gruppe E

Gruppe F 

1Alle kampe blev spillet på GSP Stadium i Nicosia, Cypern, da UEFA forbød internationalle kampe i Israel.

Gruppe G

Gruppe H

Gruppespil 2

Gruppe A

Gruppe B

Gruppe C

Gruppe D

Slutspil

Overblik

Kvartfinaler 

|}

Semifinaler 

|}

Finale

Statistik 
Topscorerne og topassistere fra UEFA Champions League 2002-03 (kun gruppespil og slutspil) er som følger:

Topmålscorere 

 Kilde:

Topassistere 

Kilde:

Se også 
 UEFA Cup 2002-03

Referencer

Eksterne henvisninger 
 UEFA Champions League på UEFA's hjemmeside
Center for Virksomhedskommunikation

Center for Virksomhedskommunikation (engelsk: Centre for Corporate Communication eller CCC) er et forskningscenter, som blev oprettet i 2001 ved Handelshøjskolen i Aarhus. I dag er centeret placeret ved Institut for Erhvervskommunikation på
School of Business and Social Sciences, Aarhus Universitet. Centerets overordnede opgave har været at bidrage til at udvikle strategisk kommunikation i bred forstand som forskningsområde i Danmark.

Center for Virksomhedskommunikation definerer virksomhedskommunikation eller corporate communication bredt som et spændingsfelt, hvor forskellige discipliner som f.eks. public relations, corporate communication og organizational communication kan føre en dialog med hinanden om, hvordan man kan studere og arbejde med kommunikation i en strategisk og organisatorisk kontekst.

Forskningsområder 
Center for Virksomhedskommunikation bedriver forskning inden for bl.a. følgende ormråder:
 Centrale begreber inden for corporate communication (f.eks. identitet, omdømme og stakeholder)
 Kommunikation af virksomhedernes sociale ansvar eller corporate social responsibility (CSR)
 Kriseledelse og krisekommunikation 
 Miljø- og klimakommunikation 
 Strategiske ledelsessamtaler (rekruttering, MUS, sygefravær, afskedigelse) 
 Interne og eksterne sociale medier 
 Strategy as Practice 
 Markedskommunikation (inspireret af Consumer Culture Theory) 
 Institutionaliseringen af strategisk kommunikation i private og offentlige organisationer 
 Strategisk kommunikation inden for specifikke organisatoriske felter så som kommuner eller museer 
Forskerne ved centret har arrangeret ph.d.-kurser som f.eks.

 Research Paradigms in Strategic Communication: From Public Relations and Organizational Communication to Business Communication and Corporate Communication
 Workplace interaction
 Studying Crisis Communication: New  Theories and Methodologies (i samarbejde med Texas A&M University)
 Introducing the Philosophy of Science: A Multidimensional Perspective

Gæsteprofessorer 
Center for Virksomhedskommunikation har inviterer internationale gæsteprofessorer. Bl.a. har professor Michael Goodman, Corporate Communication International, Baruch College, Cuny, professor Robert L. Heath, University of Houston, professor W. Timothy Coombs, University of Central Florida, professor Sriramesh Krishnamurty, Purdue University, og professor Cynthia Stohl, University of California, Santa Barbara, opholdt sig ved centeret i kortere eller længere tid.

Eksterne kilder/henvisninger 

http://bcom.au.dk/da/forskning/fagligeomraader/ccc 

Aarhus Universitet
Forskningsinstitutioner i Danmark